钦定古今图书集成/理学汇编/学行典/第212卷 > 张浩然
## 钦定古今图书集成/理学汇编/学行典/第212卷 > 张浩然

按《济南府志》：“张浩然，字孟养，新城人，羽凤子。中乙卯
科副榜，准贡赋。性孝友忠厚，兄弟九人。辛未三弟同
难，浩然为之立嗣，抚孤成立。壬午城陷，兄弟四人复
罹大惨，浩然抚诸孤，兵火中存亡与俱。时其兄有遗
腹子，浩然朝夕不离，疾病患难，几尽心血，人多难之。
子八人：嘉征登辛卯贤书，禄征、元征成进士。”